December | 2008 | Pikkelik se blik
63 Comments	| Dae en Dinge, Nuwe lewe	| Permalink
O die ‘pyn’!
Ek is ernstig, besig om in te pak, alles kry ‘n plek in ‘n boks… of dit wil of nie, en of dit pas of nie, in moet dit in ‘n boks… So ek moet bieg die kinders is ietwat aan hulself oorgelaat, en dis nou net hier waar die spreekwoordelike, pawpaw toe die fan strike!
Dis doodstil in die huis, daardie stil wat elke ouer weet voorspel groooot marakas… Ek soek vir Poppedyn want ek weet nou al sy het die gawe om vir groot moeilikheid te sorg. My grootste vrees met haar is dat sy iets giftigs sal drink, want dis asof sy nie werklik omgee vir smaak nie. Sy het selfs die anderdag haarself gehelp aan kookolie….
En ek kry haar toe, gelukkig nie ‘gedrink’ nie maar mens sou kon dink sy was in die oorlog!!!
Die klein merrie het ‘n pak pleisters aan die hande gekry en het geplak en geplak en geplak…
Kyk mamma, hier ‘seeeee’!
Wel wat kan ek sê – Sy is merkwaardig selfstandig…. 😆
18 Comments	| Dae en Dinge, Humoristies, Kinders	| Permalink
Dans, dans, dans….
1 Comment	| Dae en Dinge	| Tagged: Godsdiens, Musiek	| Permalink
‘n Kalkoen vir Kersfees…
Drie jaar gelede, dag en datum besluit ek toe om ‘n kalkoen gaar te maak. Skoonfamilie kom oor vir Kersete en ek moet uithaal en wys. Mynick het agt broers en susters, maar gelukkig was daar net drie met hulle families wat oorgekom het. Nou vir die van julle wat my beter ken sal dit nou nie vreeslik snaaks wees nie, want julle wèèt ek kan nie eers water kook sonder om dit te verbrand nie.
Maar so gaan die storie… Ons bly in Amsterdam waar niks in ‘n ry staan om te gebeur. So bel ek toe vir Hardus ons ‘local’ slagter en ‘demand’ ‘n kalkoen. Hy lag my te heerlik uit en sê dat die bestellings al lankal almal uit is en daar is niks beskikbaar nie. Gelukkig is dit toe nou so dat Connie – sy vrou – juis moet ingaan Ermelo toe en dan sommer vir my ‘n kalkoen sal saambring.
Ek sit met sterretjies in my oë en droom drome van die heerlike goudbruin kalkoen wat ek gaan gaarmaak. Sy pootjies mooi opgebind en met daai fênsie kappiekies op die punte. Een uur die middag bring Connie my kalkoen, ‘n lieflike grote – 5.2kg net soos ek bestel het, en ek is in my Pikkie-hemel…
Die voorbereiding begin, ek was vir ou kalkoentjie met ‘n vaart, maar dit gaan bietjie moeilik want hy pas nou nie rerig in ‘n skottel nie, so wasbak skrop is die inding. En ek skrop vir hom te mooi. Daar is nie ‘n veertjie of ‘n donsie in sig toe ek klaar is nie. Toe die vulsel… Maalvleis, tiemie, grasuie, pietersielie en ‘n tikkie rooipeper vir skop. Die druk ek toe nou in sy watsenaam in en werk die nek en watsenaam gedeelte met ‘n stuk tou vas. Ek sout en spice toe nou ook vir Kalie vir ‘n vale… Mens wil darem nie ‘n vars kalkoen aandurf nie.
Die goue stroop en suurlemoensap staan gereed om hom so ‘n lagie oor te verf as hy nou so halfpad gaar is, net vir daai mooi ‘blink-goue’ kleur.
Daar haak ek toe bietjie vas, want nou weet ek ook nie hoe lank ‘n mens ‘n kalkoen in die oond moet druk nie. Ek bel toe vir buurvrou wat vir my sê sy het nog nooit kalkoen gaargemaak nie, maar sy weet diè ding is taai en moet maar lank teen ‘n lae hitte gaargemaak word.
So gesê, so gedoen. Ek besluit toe om die outjie oornag in die oond te laat gaarword, dat hy nou lekker sag en sappig is. Agtuur gaan hy toe oond toe en kort daarna gaan ek bed toe….
Kersoggend…. Die huis is gevul met die heerlikste geur…. Dit ruik rerig lekker en ek trippel op ‘n wolkie kombuis toe. Ek haal die pan uit die oond uit en daar lê my kalkoen… Fyn en flenters, uitmekaar gaar…. Die hele pan vol…
Wel wat kan ek sê – die kalkoen het nie ‘n goudbruin kleur gehad nie, sy bene was niè opgebind nie, daar was niè kappiekies op die pootjies nie, maar hy was wragtig lekker…. Al was hy die hele pan vol…
Vir oulaas voor hierdie Kersfees nou uiteindelik sy opwagting maak, hier is ‘n ietsie vir julle…
(Vir die wat nog nie by BB gelees het nie, kliek op die prentjie en gaan lees… Dit is die rerige erig…)
GESEëNDE KERSFEES VIR JULLE ALMAL…
23 Comments	| Dae en Dinge	| Permalink
“Have you seen all the specifications I have to meet to shape her ?”
“Just two hands….impossible!”
You thought of everything. The woman is indeed marvellous!”
She sings when she feels like crying, crys when she is happy and laughs when she is afraid.
There is only one thing wrong with her……
5 Comments	| Dae en Dinge	| Permalink
Ek het nounet uitgevind die area waarheen ons trek het nog nie DSL lyne nie… Ek sluk sommer ‘n ontwurmingspil… Enige voorstelle?? Ek is ernstig, julle daar buite, help my, wat sal my volgende stap nou wees, sonder dat ek my oretjies van my kop af betaal???
You are currently browsing the Pikkelik se blik blog archives for December, 2008.